25 "Date" idees vir die wintermaande - Voelgoed
Tuis Voelgoed Artikels 25 "Date" idees vir die wintermaande
25 "Date" idees vir die wintermaande
Moenie dat die winter julle afskrik wanneer dit by romanse kom nie. Dis juis die koue wat liefde warmer maak.
1. 'n Winter Piekniek net vir twee
Wie sê jy kan nie in die winter piekniek hou nie? Lê 'n sagte kombers neer (dis 'n bonus as dit voor die kaggel is) en pak 'n mandjie vol winter lekkernye soos Macaroni en kaas. Moenie die appeltert vergeet nie. (Geen vuurmaakplek? Dis waar jou verbeelding dan inkom)
2. Lekker hot chocolate en… (knipoog)
'n Normale beker warm kakao is altyd lekker, maar 'n beker met ietsie sterker is nog beter. Wit sjokolade, malvalekkers en ander winter lekkernye sal perfek wees saam jou spesiale hot chocolate.
3. 'n Maraton om die hart te laat klop
Miskien nie. Dit is heeltemal te koud buite, maar 'n fliek maraton klink baie beter. Kies 'n tema soos 'n paar winter-reeks rillers of koue-weer tranetrekkers. Dan is dit tyd om onder 'n paar warm komberse in te kruip.
4. Deel julle al twee 'n liefde vir lees?
Stel mekaar voor aan julle literêre liefdes en maak julself gemaklik op die rusbank met dieselfde boek. Aan die einde van elke hoofstuk, kan julle oor die volgende gebeure bespiegel. Wie weet, dalk is dit mekaar se intellektualiteit wat die winter warm maak.
5. 'n Paar ysskaatse om die ys te breek
Wat van 'n uitstappie na jou plaaslike ysskaatsbaan om jou skaats vaardighede te toets? Niemand hoef te weet jy is eintlik 'n pro nie! Nou het julle rede om heeltyd aan mekaar vas te hou.
6. Sjampanje is ideaal vir enige dag
Sjampanje se seisoen gaan baie verder as Nuwejaarsdag! Kry julle gunsteling bottel, voeg 'n paar aarbeie, bloubessies, of frambose by en vier enige dag wat met 'n "g" eindig.
7. Forte bou is nie net kinderspeletjies nie
Daar was 'n rede waarom jy lief was om forte te bou as kind. Gee jouself oor aan jou innerlike kind en bou een saam met manlief. Gebruik komberse en sommer 'n paar Kersfees liggies om 'n romantiese atmosfeer te skep.
8. Die koue kan 'n mens ook laat sweet
Nie op die gewone manier nie! Vat jou man saam om wintersklere te koop. Jou doel: Vind truie wat so sag is dat dit amper lyk asof dit uit wolke bestaan. Neem dit huis toe en pas dit als saam aan. Ander klere is … wel, opsioneel.
9. 'n Warm wintersresep op 'n koue aand
'n Ete wat ryk en bevredigend is, is 'n moet op 'n koue wintersnag. Dis 'n bonus as dit indrukwekkend lyk. Vir 'n smaaklike Macaroni-en-kaas resep kliek sommer hier.
10. Winter aksie vir sportliefhebbers
Intense aanhangers en vinnige aksie, wintersport het die vermoë om jou harttempo te laat styg. Neem jou manlief na 'n tuiswedstryd van jou keuse of stel 'n datum vas en kyk dit sommer by die huis saam met vriende.
11. Skattejag, want dis wat ons jonk hou
As kind was skattejag baie opwindend. Wel, wat van 'n volwasse weergawe saam met manlief? En jy hoef nie eens jou huis te verlaat nie!
12. Die winter bring vir ons groot pret
Dalk sneeu dit weer die jaar! Gebruik die geleentheid vir 'n sneeugeveg. Maak 'n paar reëls en die een wie wen kry natuurlik 'n spesiale iets. As dit sneeu nie in jou dorp is nie, word dit 'n heerlike dag uitstappie. Wat is lekkerder as 'n warmfles met koffie terwyl julle die sneeu gaan uitsnuffel?
13. 'n Lekker warm borrelbad is 'n moet
Na 'n koue ekspedisie is 'n borrelbad presies wat 'n mens nodig het om te ontspan. Gebruik lekkerruik seep soos vanielje en heuning. 'n Paar kerse om die bad skep ook 'n romantiese atmosfeer.
14. Hout is al wat jy nodig het vir vuurmaak
So jy het nie 'n romantiese kaggel nie? Dis geen probleem nie! Maak 'n lekker groot bonfire buite. Met 'n paar komberse, 'n wolmus en warm drankie kan julle heerlik onder die sterre cuddle!
15. 'n Spa date sommer by die huis
Wanneer die koue ons spiere laat pyn is daar net een oplossing. 'n Lekker massering. Julle kan dit sommer self doen of 'n spa-dag reël. Manlief het nie 'n keuse nie.
16. Eet iets soets vir 'n suur dag
Ons almal is altyd lus vir iets lekkers in die winter en roomys is definitief uit. Braai 'n paar marshmallows en druk dit in gesmelte sjokolade. Dit maak die koue weer soveel soeter.
17. Somer kom kuier in die winterseisoen
Wanneer die wintermaande jou regtig onder kry, verbeel jou jy hou 'n tropiese vakansie saam met jou geliefde. Smoothies en ysige vrugte sappies help om jou verbeelding te realiseer. (Moenie die klein papier sambreeltjie vergeet nie!)
18. Raak van voor af verlief op mekaar
Bespreek kaartjies by 'n teater, opera of orkes vertoning en pronk in jou beste wintersuitrusting. Dit is tog lekker om vir 'n slag mooi te maak. Julle sal beslis met nuwe oë na mekaar kyk.
19. Warm op met 'n paar danspassies
Saam dans vir geen rede nie, is een van die mees romantiese dinge wat jy kan doen. Maak 'n playlist van betekenisvolle liedjies, en verbeel jou jy is die heldin van jou eie romantiese komedie.
20. 'n Adrenaline uitstappie in 'n ander land
Wat van 'n ski vakansie in Italië? Dink net aan hoe baie julle vir mekaar sal lag wanneer julle besef dat ski nie so maklik is soos wat dit lyk nie. Hou maar styf vas aan mekaar. Net die gedagte daarvan sal jou laat glimlag.
21. Vir almal is bordspeletjies hope pret
Hy mag dalk dink hy is die meester wanneer dit kom by Scrabble, maar jy kan hom verkeerd bewys. Enige speelgoedwinkel sal voorraad hê van jou gunsteling bordspeletjies soos Monopoly en Dambord. Koop 'n paar en wys hom wie is baas.
22. Oefen saam en word superfiks
Navorsing bewys dat wanneer 'n mens saam oefen maak dit ook jou verhouding met jou geliefde sterker. Nou is daar geen rede om nee te sê vir oefening nie.
23. 'n Bucket list vir meer opwinding
Maak''n lys van "moet doen"-dinge wat julle wil bereik tydens julle huwelik. Sit hierdie lys sommer teen jou yskas op en gebruik dit as 'n date night-gids vir onvergeetlike dae saam.
24. Lag lekker met 'n bietjie foto pret
Neem julle eie grappige selfies. Trek 'n paar snaakse gesigte en wees lekker laf saam – net soos in 'n fotohokkie. Dit kos in teendeel niks, behalwe seer maagspiere (van al die lag) nie …
25. Liefdesbriefies is ideaal vir die toekoms
Skryf liefdesbriewe wat vir die ander persoon 10 jaar van nou af is. Lees hulle vir mekaar en bêre dit op 'n veilige plek. Oor 10 jaar gaan julle geniet om dit weer saam te lees.